Prasa betaal uiteindelik agterstallige kragrekening | Netwerk24
Prasa betaal uiteindelik agterstallige kragrekening
Deur Ischke van Eeden 21 Januarie 2020 19:23
Een van die provinsie se toevoerpunte in Eersterivier is omstreeks 10:00 as gevolg van die agterstallige rekening tydelik ontkoppel.
“Prasa het gevolglik die agterstallige geld vanmiddag (Dinsdagmiddag) betaal en die toevoerpunt is omstreeks 17:04 weer gekoppel,” het Trish da Silva, Wes-Kaapse Eskom-woordvoerder, gesê.
Volgens ’n nuusverklaring het die kragverskaffer op 19 Desember bevestig dat hy reeds ’n kennisgewing aan Prasa gestuur het dat sy krag binne 14 dae afgeskakel sal word.
Sedertdien het Eskom ’n kennisgewing van 24 uur gegee dat Prasa se krag dieselfde dag teen 15:00 ontkoppel kan word as geen betaling ontvang word nie.
Eskom sê hy kan weens kontraktuele verpligtinge nie verdere besonderhede oor die agterstallige rekening bekend maak nie.
Prasa is Dinsdagmiddag om kommentaar genader. Dit sal bygewerk word sodra dit ontvang word.
Meer oor: Prasa | Eskom
Prasa: Strydkamer se take nou afgewentel
Prasa: Situasie skree onbevoegdheid
Eskom wil Prasa in Wes-Kaap se krag sny